**МОНГОЛ УЛСЫН ИХ ХУРЛЫН 2022 ОНЫ ЭЭЛЖИТ БУС ЧУУЛГАНЫ**

**ИННОВАЦ, ЦАХИМ БОДЛОГЫН БАЙНГЫН ХОРООНЫ 08 ДУГААР**

**САРЫН 30-НЫ ӨДӨР  /МЯГМАР ГАРАГ/-ИЙН**

**ХУРАЛДААНЫ ТОВЬЁГ**

|  |  |  |
| --- | --- | --- |
| **№** | **Баримтын агуулга** | **Хуудас** |
| **1.** | **Хуралдааны товч тэмдэглэл:** | 1-2 |
| **2.** | Хуралдааны дэлгэрэнгүй тэмдэглэл | 3-4 |
| 1.Байнгын хорооны даргыг сонгох тухай | 3-4 |

***Монгол Улсын Их Хурлын 2022 оны ээлжит бус чуулганы***

***Инновац, цахим бодлогын байнгын хорооны***

***08 дугаар сарын 30-ны өдөр /Мягмар гараг/-ийн***

***хуралдааны товч тэмдэглэл***

          Инновац, цахим бодлогын байнгын хорооны дарга Н.Учрал ирц, хэлэлцэх асуудлын дарааллыг танилцуулж, хуралдааныг даргалав.

*Хуралдаанд ирвэл зохих 12 гишүүнээс 9 гишүүн хүрэлцэн ирж, 75.0 хувийн ирцтэйгээр хуралдаан 14 цаг 22 минутад Төрийн ордны “Үндсэн хууль” танхимд эхлэв.*

*Чөлөөтэй: Н.Ганибал, Б.Саранчимэг.*

***Нэг.Байнгын хорооны даргыг сонгох тухай***

Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн дарга Ц.Батбаатар, мөн хэлтсийн Инновац, цахим бодлогын байнгын хороо хариуцсан ахлах зөвлөх П.Батбаатар, референт Б.Золбоо нар байлцав.

Улсын Их Хурлын гишүүн, Улсын Их Хурал дахь Монгол Ардын намын бүлгийн дэд дарга Х.Булгантуяа Улсын Их Хурлын гишүүн Э.Батшугарыг Байнгын хорооны даргад нэр дэвшүүлж байгаа талаар танилцуулав.

Танилцуулга болон нэр дэвшигчтэй холбогдуулан Улсын Их Хурлын гишүүдээс асуулт, санал гараагүй болно.

**Н.Учрал:** Инновац, цахим бодлогын байнгын хорооны даргаар Улсын Их Хурлын гишүүн Энхбаярын Батшугарыг сонгохыг дэмжье гэсэн санал хураалт явуулъя.

Зөвшөөрсөн: 8

Татгалзсан: 2

Бүгд: 10

80.0 хувийн саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын гишүүн Н.Учрал Улсын Их Хурлын чуулганы нэгдсэн хуралдаанд танилцуулахаар тогтов.

*Уг асуудлыг 14 цаг 25 минутад хэлэлцэж дуусав.*

Байнгын хорооны хуралдаанаар 1 асуудал хэлэлцэв.

*Хуралдаан 03 минут үргэлжилж, ирвэл зохих 12 гишүүнээс 10 гишүүн хүрэлцэн ирж, 83.3 хувийн ирцтэйгээр 14 цаг 25 минутад өндөрлөв.*

Тэмдэглэлтэй танилцсан:

ИННОВАЦ, ЦАХИМ БОДЛОГЫН

БАЙНГЫН ХОРООНЫ ДАРГА Н.УЧРАЛ

Тэмдэглэл хөтөлсөн:

ХУРАЛДААНЫ ТЭМДЭГЛЭЛ ХӨТЛӨХ

АЛБАНЫ ШИНЖЭЭЧ Д.ОТГОНДЭЛГЭР

**МОНГОЛ УЛСЫН ИХ ХУРЛЫН 2022 ОНЫ ЭЭЛЖИТ БУС ЧУУЛГАНЫ**

**ИННОВАЦ, ЦАХИМ БОДЛОГЫН БАЙНГЫН ХОРООНЫ 08 ДУГААР**

**САРЫН 30-НЫ ӨДӨР  /МЯГМАР ГАРАГ/-ИЙН ХУРАЛДААНЫ**

**ДЭЛГЭРЭНГҮЙ ТЭМДЭГЛЭЛ**

**Н.Учрал:** Улсын Их Хурлын ээлжит бус чуулганы 8 дугаар сарын 30-ны өдрийн Инновац, цахим бодлогын байнгын хорооны хуралдааны ирц бүрдсэн тул хуралдаан нээснийг мэдэгдье.

Ирвэл зохих ёстой 12 гишүүнээс Амартүвшин гишүүн, Бат-Амгалан гишүүн, Батшугар гишүүн, Доржханд, гишүүн, Идэрбат гишүүн, Сэргэлэн гишүүн, Ундрам, гишүүн, Чинбүрэн нарын гишүүд ирсэн байна.

Ингээд ирц бүрдсэн тул хуралдааныг нээснийг мэдэгдье.

Хуралдааны ирцийг танилцуулж дууслаа. Байнгын хорооны хуралдаанаар хэлэлцэх асуудлыг та бүхэнд танилцуулъя. Инновац, цахим бодлогын байнгын хорооны даргыг сонгох тухай асуудлыг хэлэлцэнэ.

Хэлэлцэх асуудал дээр саналтай гишүүд байна уу? Саналтай гишүүд алга байна.

Хэлэлцэх асуудалдаа оръё. Байнгын хорооны даргыг сонгох тухай асуудлыг хэлэлцэж эхэлье.

Монгол Улсын Их Хурлын тухай хуулийн 26.3 Байнгын хороог Улсын Их Хурлаас 1 жилийн хугацаагаар сунгасан дарга тэргүүлнэ. 26.4 Байнгын хорооны даргыг Улсын Их Хуралд сонгогдон ажилласан туршлагыг нь харгалзан тухайн Байнгын хорооны гишүүдээс сонгох бөгөөд түүнийг улируулан сонгож болно хэмээх Их Хурлын тухай хуулийн заалтыг та бүхэнд танилцуулъя.

Байнгын хорооны даргыг сонгох тухай асуудалтай холбогдуулан Монгол Ардын намын бүлгийн дэд дарга, Улсын Их Хурлын гишүүн Булгантуяа танилцуулга хийнэ. Булгантуяа гишүүн.

**Х.Булгантуяа:** Цахим бодлого, Инновацын байнгын хорооны даргад Монгол Ардын намын бүлэг хуралдаж Энхбаяр овогтой Батшугарыг нэр дэвшүүлсэн байгаа.

Батшугар гишүүн өнгөрсөн 2 жилийн хугацаанд энэ Байнгын хорооны гишүүнээр ажилласан байгаа.

**Н.Учрал:** Булгантуяа гишүүнд баярлалаа.

Байнгын хорооны даргыг сонгох тухай асуудал дээр өөр саналтай гишүүд байна уу? Саналтай гишүүд алга байна.

Нэр дэвшигчээс асуух асуулттай гишүүд байна уу? Байхгүй байна.

Монгол Улсын Их Хурлын чуулганы хуралдааны дэгийн тухай хуулийн 13.1.2-т мөн заасан. Тэгэхээр үг хэлж бас болно. Нэр дэвшигчтэй холбоотой үг хэлэх гишүүн байна уу? Байхгүй байна.

Гишүүд асуулт асууж, үг хэлж дууслаа.

Инновац, цахим бодлогын байнгын хорооны даргаар Энхбаярын Батшугарыг томилохыг дэмжье гэсэн саналын томьёоллоор санал хураалт явуулна.

Санал хураалт. 8 гишүүн зөвшөөрч, 2 гишүүн татгалзсан байна. Ингээд Инновац, цахим бодлогын байнгын хорооны даргаар Энхбаярын Батшугарыг томилохыг Улсын Их Хурлын Инновац, цахин бодлогын байнгын хорооны гишүүдийн олонх дэмжсэн байна.

Ингээд Энхбаярын Батшугарт ажлын амжилт хүсье. Чуулганы хуралдаанд нэр дэвшигчтэй холбоотой Байнгын хорооны дүгнэлтийг миний бие танилцуулна.

Инновац, цахим бодлогын байнгын хорооны хуралдаан өндөрлөснийг мэдэгдье.

**Дууны бичлэгээс буулгасан:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ

ШИНЖЭЭЧ Д.ОТГОНДЭЛГЭР